钦定古今图书集成/理学汇编/文学典/第080卷 > 高常〈顾逢 陈泷〉
## 钦定古今图书集成/理学汇编/文学典/第080卷 > 高常〈顾逢 陈泷〉

按《苏州府志》：“常字履常，性嗜吟咏，清癯洒落，晚以竹
鹤自号。无子，捐宅为妙智院。同时学诗于周弼者，有
顾逢、陈泷。逢字君济，举进士不第，弼称为‘顾五言，自
署其居为‘五字田家。尝隐临安，号梅山樵叟。有诗十
卷，传于日本僧。后辟吴县学官。所著《船窗夜话》《负暄
杂录》。泷字伯雨，绍兴初，自汴徙居于吴，博涉经史百’’”
氏，最深于《春秋》，乡荐、漕试皆不第。放浪山水，倜傥有
晋人风致，晚号“碧涧翁”，有《澹泊集》。子铎，字子振；锜，字
子敬，能世其学。